1933-34 թվականներին Երևանի պետական համալսարանին կից աստղադիտարան կազմակերպվեց: Այնտեղ կատարվում էին փոփոխական աստղերի, Արեգակի և ասուպների դիտումներ: Օգտագործվող հիմնական գործիքը 22 սմ աստղադիտակն էր: Խոշոր գործիքների պակասը, ինչպես նաև աստղադիտարանի աննպաստ դիրքը՝ հնարավորություն չէին տալիս կատարելու աստրոֆիզիկական բնույթի ուսումնասիրութուններ: Բացի դրանից, բարձրորակ մասնագետներ չկային: Ամռան ամիսներին Լենինգրադից Երևան էին ժամանում աստղագետներ, որոնք տեղի աշխատողների հետ հետազոտում էին երկրագնդի մթնոլորտի թափանցիկությունը, դիտում փոփոխական աստղեր և ասուպներ: